**Határozatok 2020**

**Napirend**

**1/2020. (II.24.) F-RÖK sz. határozat**

**Jegyzőkönyv-hitelesítő megválasztása és Napirend**

**A.**

A Budaörs Frankhegy Településrészi Önkormányzat úgy dönt, hogy jegyzőkönyv hitelesítőnek Monostori-Kalovits Márk képviselőt tagot választja meg.

**B**

1.)Budaörs Város Önkormányzat 2020. évi költségvetése

2.)Javaslat a Frankhegyi Részönkormányzat üléseinek időpontjára

**2/2020. (II.24.) F-RÖK sz. határozat**

**Módosító javaslat Budaörs Város Önkormányzat 2020. évi költségvetéséhez**

Budaörs Város Önkormányzat Képviselő-testületének Frankhegyi Településrészi Önkormányzata javasolja a Képviselő-testületnek, hogy a Budaörs Város Önkormányzat 2020. évi költségvetéséről szóló rendelet-tervezethez benyújtott módosító javaslatot az alábbiak szerint fogadja el:

* Budaörs Város Önkormányzat 2020. évi költségvetési rendelet-tervezete 3. melléklet I. Működési költségvetés kiadásai 5. Egyéb működési célú kiadások 5. Általános tartalék keret 3 400 e Ft-tal csökken,
* Budaörs Város Önkormányzat 2020. évi költségvetési rendelet-tervezete 5/B. melléklet kiegészül a következővel: „58. Wendler Alapítvány támogatása 3 400 eFt.

**3/2020. (II.24.) F-RÖK sz. határozat**

**Módosító javaslat Budaörs Város Önkormányzat 2020. évi költségvetéséhez**

**Budaörs Város Önkormányzata Képviselő-testületének Frankhegyi Részönkormányzata nem támogatta az alábbi beterjesztett javaslatot:**

Budaörs Város Önkormányzat Frankhegyi Településrészi Önkormányzata javasolja a Képviselő-testületnek, hogy Budaörs Város Önkormányzat 2020. évi költségvetéséről szóló rendelet-tervezethez benyújtott módosító javaslatot az alábbiak szerint fogadja el:

* Budaörs Város Önkormányzat 2020. évi költségvetési rendelet-tervezete 4/B. melléklet Önkormányzat kiadásai/Működési kiadások/Dologi kiadások/Igazgatási feladatok elemi előirányzati szinten szervezeti egységenként 4. sorában található szakértői díjak 50.000 eFt-tal csökken
* 4/B. melléklet Önkormányzat kiadásai/Működési kiadások/Dologi kiadások/Igazgatási feladatok elemi előirányzati szinten szervezeti egységenként 16. sorában található Perveszteség esetén fizetendő kártérítés és perköltség 14.000 eFt-tal csökken
* 8. melléklet Polgármesteri Hivatal, Bevételei és Kiadásai, Kiadások, I. Működési költségvetés kiadásai, 3. Dologi kiadások, 4. sor Egyéb dologi kiadások 47.000 eFt-tal csökken
* 5/B. melléklet Önkormányzat kiadásai/Működési kiadások/Egyéb működési célú kiadások/Működési célú támogatások államháztartáson kívülre elemi előirányzati szinten, 59. sorként épüljön be „Tanulók kiegészítő bérlettámogatása, 3 vagy több gyermeket nevelő családok részére” 10.000 eFt-tal
* 5/B. melléklet Önkormányzat kiadásai/Működési kiadások/Egyéb működési célú kiadások/Működési célú támogatások államháztartáson kívülre elemi előirányzati szinten, 60. sorként épüljön be „Budaörsi református templom építésének támogatása I. szakasz” 50.000 eFt-tal
* 5/B. melléklet Önkormányzat kiadásai/Működési kiadások/Egyéb működési célú kiadások/Működési célú támogatások államháztartáson kívülre elemi előirányzati szinten, 61. sorként épüljön be „Okospadok telepítése 3 db” 6.000 eFt-tal
* 5/B. melléklet Önkormányzat kiadásai/Működési kiadások/Egyéb működési célú kiadások/Működési célú támogatások államháztartáson kívülre elemi előirányzati szinten, 62. sorként épüljön be „Centenáriumi megemlékezések támogatása pályázat: Szent II. János Pál pápa születése, valamint Trianon emlékév programjaira” 5.000 eFt-tal
* 6/A melléklet, Önkormányzat kiadásai/Felhalmozási költségvetés kiadásai/Beruházások, 2. Ingatlan beruházások egészüljön ki a 23. sorral „Budaörsi gazdapiac tetőszerkezetének, vizesblokk kialakításának tervezése” 10.000 eFt-tal
* 7/A melléklet, Önkormányzat kiadásai/Felhalmozási költségvetés kiadásai/felhalmozási célú pénzeszköz átadás államháztartáson kívülre elemi előirányzati szinten, 12. sorként épüljön be „Budaörsi székhelyű vagy telephelyű KKV működésének támogatására pályázat” 30.000 eFt-tal.

Határidő: azonnal

Felelős: polgármester

Végrehajtást végzi: Polgármesteri Kabinet, Pénzügyi Iroda

**4/2020. (II.24.) F-RÖK sz. határozat**

**Budaörs Város Önkormányzat 2020. évi költségvetése**

Budaörs Város Önkormányzat Képviselő-testületének Frankhegyi Településrészi Önkormányzata javasolja a Képviselő-testületnek az előterjesztés 1. sz. melléklete szerint Budaörs Város Önkormányzat 2020. évi költségvetésről szóló rendelet megalkotását.

**5/2020. (II.24.) F-RÖK sz. határozat**

**Javaslat a Frankhegyi Részönkormányzat üléseinek időpontjára**

A Frankhegyi Részönkormányzat a 2020. évben az üléseit a Képviselő-testületi üléseket megelőző hét hétfőjén, 1630 órakor tartja a Budaörsi Polgármesteri Hivatal épületében.

Határidő: folyamatos

Felelős: polgármester

Végrehajtást végzi: Polgármesteri Kabinet

**6/2020. (VI.22.) F-RÖK sz. határozat**

**Jegyzőkönyv-hitelesítő megválasztása és Napirend**

**A.**

A Budaörs Frankhegy Településrészi Önkormányzat úgy dönt, hogy jegyzőkönyv hitelesítőnek – az arra jelentkező – Monostori-Kalovits Márk képviselő tagot választja meg 4 igen szavazattal.

**B.**

Budaörs Város Önkormányzatának beszámolója a 2019. évi költségvetés végrehajtásáról

**7/2020. (VI.22.) F-RÖK sz. határozat**

**Javaslat Budaörs Város Önkormányzatának a 2019. évi költségvetés végrehajtásáról szóló beszámolójának elfogadásáról**

Budaörs Város Önkormányzat Képviselő-testületének Frankhegyi Részönkormányzat Részönkormányzata javasolja a Képviselő-testületnek a 2019. évi zárszámadásról szóló rendeletet a melléklet szerint megalkotni.